Title: ประกาศคณะกรรมการควบคุมการขนส่งทางบกกลาง ฉบับที่ 1691 (พ.ศ. 2549) เรื่อง กำหนดเส้นทางสำหรับการขนส่งประจำทางด้วยรถโดยสารหมวด 3 สายที่ 770 ภูเก็ต-เกาะลันตา

ประกาศคณะกรรมการควบคุมการขนส่งทางบกกลาง

ประกาศคณะกรรมการควบคุมการขนส่งทางบกกลาง
ฉบับที่
๑๖๙๑ (พ.ศ. ๒๕๔๙)
เรื่อง
กำหนดเส้นทางสำหรับการขนส่งประจำทางด้วยรถโดยสาร
หมวด
๓ สายที่ ๗๗๐ ภูเก็ต-เกาะลันตา[๑]

ด้วย คณะกรรมการควบคุมการขนส่งทางบกกลางได้พิจารณาเห็นสมควร
ให้กำหนดเส้นทางสำหรับการขนส่งประจำทางด้วยรถโดยสารขึ้น เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑๒/๒๕๔๙
เมื่อวันที่ ๔ กรกฎาคม ๒๕๔๙ จึงให้กำหนดเส้นทางสำหรับการขนส่งประจำทางด้วยรถโดยสาร
หมวด ๓ สายที่ ๗๗๐ ภูเก็ต-เกาะลันตา โดยให้ใช้รายละเอียดเส้นทาง ดังต่อไปนี้

สายที่
 ๗๗๐ ภูเก็ต-เกาะลันตา
เริ่มต้นจากสถานีขนส่งผู้โดยสารจังหวัดภูเก็ต ไปตามทางหลวงแผ่นดินหมายเลข
๔๐๒ ผ่านอำเภอถลาง บ้านท่าฉัตรไชย บ้านท่านุ่น ถึงสามแยกโคกกลอย แยกขวาไปตามทางหลวงแผ่นดินหมายเลข
๔ ผ่านอำเภอตะกั่วทุ่ง ถึงทางแยกทางหลวงแผ่นดินหมายเลข ๔๑๕ แยกขวาไปตามทางหลวงแผ่นดินหมายเลข
๔๑๕ แยกขวาไปตามทางหลวงแผ่นดินหมายเลข ๔ ผ่านอำเภออ่าวลึก
แยกขวาไปตามทางหลวงแผ่นดินหมายเลข ๔๑๑ (ถนนอุตรกิจ) ถึงจังหวัดกระบี่ แล้วกลับเส้นทางเดิม
แยกขวาไปตามทางหลวงแผ่นดินหมายเลข ๔ ผ่านบ้านเหนือคลอง บ้านบางผึ้ง อำเภอคลองท่อม
ถึงบ้านห้วยน้ำขาว แยกขวาไปตามทางหลวงแผ่นดินหมายเลข ๔๒๐๖ ผ่านโรงเรียนบ้านทุ่งเสม็ด
บ้านทุ่ง โรงเรียนบ้านคลองย่าหนัด บ้านร่าบู ถึงบ้านหัวหิน ข้ามแพขนานยนต์ ถึงบ้านคลองหมาก
(เกาะลันตาน้อย) ไปตามทางหลวงชนบทหมายเลข ร.พ.ช. กบ. ๒๐๘๕
ถึงบ้านหลังสอด ข้ามแพขนานยนต์ ถึงบ้านศาลาด่าน (เกาะลันตาใหญ่) ไปตามทางหลวงแผ่นดินหมายเลข
๔๒๔๕ ผ่านบ้านพระแอะ บ้านคลองนิล บ้านแจ๊ะหลี เทศบาลตำบลเกาะลันตา ไปสุดเส้นทาง ณ สถานที่จอดรถโดยสารประจำทางเกาะลันตา
(บ้านสังกาอู้)

ประกาศ
ณ วันที่ ๒๔ กรกฎาคม พ.ศ. ๒๕๔๙
คำรบลักขิ์
สุรัสวดี
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

นันทนา/ผู้จัดทำ
๑๓  กันยายน  ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๙๐ ง/หน้า ๑๑๙/๗ กันยายน ๒๕๔๙